Document ID: /roh_data/filtered/fineweb-2-filterrobots_roh.jsonl.gz/23170

A Tavanasa giogan las punts ina rolla centrala. Qua datti la punt nova da Jürg Conzett, inaugurada l’atun 2016, la punt veglia da Walter Versell ch'ins ha sanà e che serva oz a ciclists e peduns e lura quella ch'è ida cun la bova e che n'exista betg pli.
Enfin oz e questa punt, construida il 1905 da Robert Maillart, la pli enconuschenta, perquai ch'ella era spectaculara per ses temp. Ina construcziun ligera, filigrana e bella. Pli tard ha lur Maillart era fabritgà la «Salginatobelbücke» en il Partenz, che porta oz il label sco patrimoni cultural mundial.
Maillart ist einer der bedeutendsten Konstrukteure des 20. Jahrhunderts, weil er durch seine Ideen dem Baustoff Beton ganz neue Möglichkeiten eröffnet hat
Ils 25 da settember 1927 è ina bova passada tras il vitg da Tavanasa. Alice Cathomas era in mattetta, cura ses tat è mort en la bova. A Tavanasa èn mortas quel di set persunas.
Mo in onn suenter la bova han ins inaugurà ina nova punt, concepida da l’inschigner da Cuira Walter Versell. Cur che ins ha lura realisà il 2016 puspè ina punt nova per il traffic modern, s’ha in uniun engaschada per salvar la punt da Versell ed impedir che ella vegnia stgarpada giu.
Punts en objects positivs che collian vitgs, glieud e generaziuns.
L'ustiera e mussadra Alice Cathomas, l'inschigner da punts Jürg Conzett, l'autur da Tavanasa Arno Camenisch, Rita Cathomas-Bearth e l'etnolog e schurnalist Peter Egloff ch'è sa mess sin ils fastizs da l'istorgia da las punts – els tuts èn colliads en lur moda cun ina u pliras punts da Tavanasa.
La punt è sco il cunfin tranter sulegl e sumbriva.
Ina Marella realisada l’atun 2017.